মূলত, পুরো কর্মকাণ্ড চালাতে জেলার সদরে প্রধান কেন্দ্র খোলা হয়েছে। এই কেন্দ্রগুলিতে চোখের অস্ত্রোপচারের সুবিধা রয়েছে। গ্রামের প্রত্যন্ত অঞ্চলে ন্যূনতম চোখের চিকিৎসার সুবিধার্থে রয়েছে ‘স্যাটেলাইট সেন্টার’-এর ব্যবস্থা। প্রধান কেন্দ্রের সঙ্গে জুড়ে দেওয়া হয়েছে এই সেন্টারগুলিকে। এছাড়াও চোখ ভালো রাখার উপায় বাতলাতে একটি চলমান চক্ষু চিকিৎসাকেন্দ্ররও ব্যবস্থা করেছে ‘আই কেয়ার’। প্রতি মাসে জেলায় জেলায় (১৫-২০) টি শিবিরের আয়োজন করে এই ‘মোবাইল ভ্যান’। প্রত্যন্ত গ্রামের মানুষকে বিনামূল্যে চোখ পরীক্ষা ও ওষুধ দেওয়া হয় এই শিবিরে।